b"\n_START_ARTICLE_\nFelda Soeharto\n_START_PARAGRAPH_\nFELDA Soeharto atau Kampung Soeharto ialah sebuah pekan di 44040 Kuala Kubu Bahru,Hulu Selangor Selangor, Malaysia. Felda Soeharto terletak di bawah pentadbiran Felda Wilayah Trolak._NEWLINE_Luasnya 2909.35 hektar dan penerokanya seramai 119 orang dan bertambah kepada 635 orang. Tanaman utama ialah kelapa sawit. Sebahagian Felda Soeharto ini bermukadi Hulu Bernam,Tanjung Malim,Perak._NEWLINE_Felda ini berhampiran dengan sempadan Selangor/Perak yang dipisahkan oleh Sungai Bernam. Felda ini bersebelahan dengan kampung tradisional Melayu, Kampung Gedangsa,Sungai Dusun. Kampung Gesir,Kampung Seberang, Seri Keledang, dan FELDA Sungai Tengi . Felda ini kira-kira 125 km dari ibu kota Kuala Lumpur. Kawasan ini menerima skim pengairan Sungai Bernam dan Sungai Panjang.\n_START_SECTION_\nAsal usul nama\n_START_PARAGRAPH_\nIa dinamakan bersempena dengan bekas presiden Indonesia, Soeharto, yang telah melawat kampung ini pada 18 Mac 1977, dua belas tahun selepas Konfrontasi Indonesia-Malaysia pada 1962-1966. Felda Sungai Dusun telah ditukar nama kepada Felda soeharto.Pengurus Felda ketika itu ialah Yusuf bin Sharif (1962). Turut mengiringi beliau ialah Tun Adam Malik selaku Menteri Luar Indonesia._NEWLINE_Pada 1978 Soeharto telah melawat pulau Labuan bagi merapatkan lagi hubungan Indonesia-Malaysia yang tegang akibat 'Ganyang Malaysia'. Perdana Menteri Malaysia,Tun Hussein Onn turut mengiringi beliau.\n_START_SECTION_\nPeneroka\n_START_PARAGRAPH_\nFELDA ini mulanya menempatkan peneroka ladang getah pada 1962 dan kemudian ditanam semula dengan kelapa sawit.Kontraktor telah membina rumah-rumah penempatan daripada kayu untuk diduduki oleh para peneroka Felda._NEWLINE_Para peneroka berasal dari negeri Kedah, Kelantan, Johor, Pulau Pinang dan Perak. Kebanyakannya keturunan Melayu, Jawa dan Banjar. Kaum India seramai 21 keluarga."